Jabarkan Habitat dari Cabé (manuk) dalam bahasa sunda

Ieu manuk éndemik Indonésia, kapanggih hirup di buruan, taman, tegalan, basisir, leuweung babakoan .

Ieu manuk mibanda pangawakan leutik, panjangna ngan 8 cm.

Manuk anu jalu: buluna beureum atawa oranyeu timimiti huluna, tonggong, harigu, jeung tungirna.  Jang-jang jeung tungtung buntutna hideung. Palebah beuteungna kulawu. Aya saeutik bodas dina palebah lingkupan  jang-jangna.

Manuk anu bikang : Tunggirna  beureum. Bulu tonggong jeung lianna coklat, semu beureum dina hulu jeung beuheungna. Palebah hariguna bodas semu kulawu.

Manuk anu ngora kénéh : bulu palebah tonggong coklat semu héjo. Semu oranyeu palebah tunggirna. Panonna coklat, pamatuk hideung, cékér hideung. Gegeleberan hiber tur gerakanna kesit pisan. Remen ngakan buah mangandeuh anu cepel.

Sayangna ngagantung dina tangkal nu jangkung, dijieun tina jujukutan garing ditilaman ku kapas tina kembang eurih jeung jukut séjénna.

Endogna tarotol, lobana 2 ésé. Begér dina bulan Januari-Oktober, April, Mei.